इस माफिया क्वीन के इशारे पर नाचते थे दाऊद और हाजी मस्तान

मुंबई: आज भले ही अंडरवर्ल्ड डॉन दाऊद इब्राहfम भारत समेत पूरी दुनिया के लिए सरदर्द बना है लेकिन एक वक्त ऐसा भी था जब दाऊद और उसका गॉडफादर हाजी मस्तान एक महिला के इशारे पर नाचते थे। dainikbhaskar.com आज आपको मुंबई की माफिया क्वीन जेनाबाई दारुवाला के बारे में बताने जा रहा है, जिसका हर आदेश दाऊद के लिए पत्थर की लकीर हुआ करता था। आज भले ही अंडरवर्ल्ड डॉन दाऊद इब्राहfम भारत समेत पूरी दुनिया के लिए सरदर्द बना है लेकिन एक वक्त ऐसा भी था जब दाऊद और उसका गॉडफादर हाजी मस्तान एक महिला के इशारे पर नाचते थे।आज आपको मुंबई की माफिया क्वीन जेनाबाई दारुवाला के बारे में बताने जा रहा है, जिसका हर आदेश दाऊद के लिए पत्थर की लकीर हुआ करता था।

अंडरवर्ल्ड की रिपोर्टिंग करने वाले जाने माने पत्रकार और लेखक हुसैन जैदी की किताब \'माफिया क्वींस ऑफ मुंबई\' के मुताबिक 1920 के आरंभिक वर्षों में मुसलमान मेमन हलाई परिवार में पैदा हुई जैनब उर्फ जेनाबाई छह भाई बहनों में से एक थी। यह परिवार मुंबई के डोंगरी इलाके के एक चाल में रहता था। परिवार के गुजर बसर के लिए पिता सवारियां ढोने का काम करता था।

आजादी की लड़ाई में थी शामिल

कहा जाता है कि बीसवीं सदी के तीसरे दशक आने तक वह डोंगरी में आजादी की लड़ाई में महात्मा गांधी के आंदोलन में शामिल हुई थी। जेनाबाई जब सिर्फ 14 साल की थी तब उसकी शादी हो गई। शादी के बाद भी वह आंदोलन से जुड़ी रही। उस दौरान किसी हिंदू को कानून या पुलिस से बचा लेने पर उसे अपने पति की मार भी खानी पड़ती थी। 1947 में बंटवारे के दौरान जेनाबाई ने मुंबई छोड़ने से मना कर दिया और इस बात से नाराज उसका पति उसके 5 बच्चों को छोड़कर पाकिस्तान चला गया।

शराब व्यवसाय से जुड़ी

देश की आजादी के बाद मुंबई में अनाज की भारी किल्लत हुई और महाराष्ट्र सरकार ने गरीबों के लिए को सस्ती दरों पर राशन देने का काम शुरू किया। अपना और अपने 5 बच्चों का पेट पालने के लिए जेनाबाई चावल बेचने के धंधे से जुड़ी और यहीं से जेनाबाई ने शुरू किया स्मगलिंग के चावल बेचने का काम। स्मगलरों के संपर्क में आने और चावल के धंधे में नुकसान के बाद दारू के धंधे में आई थी। डोंगरी में वह दारू बनाने और उसे बेचने का धंधा करती थी। पूरे इलाके में उसका सिक्का चलता था और यहीं जेनाबाई के नाम से दारूवालाा जुड़ा और वह बन गई जेनाबाई दारूवाला।